**รายงานการประชุมสภาองค์การบริหารส่วนตำบลนาไม้ไผ่สมัยวิสามัญ สมัยที่ 2/2560(ครั้งที่2)ประจำปี 2560**

**เมื่อวันที่ 12 กรกฎาคม 2560 เวลา 13.30 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายสบาย | รัตนบุรี | ประธานสภาฯ |
| 2. | นายสมบูรณ์ | รักษ์ศรีทอง | รองประธานสภาฯ |
| 3. | นายนพดล | ไชยศร | เลขานุการสภาฯ |
| 4. | นายวิชาชาญ | ชนูดหอม | ส.อบต.หมู่ที่ 1 |
| 5. | นายเสริมศักดิ์ | พฤกษพนม | ส.อบต.หมู่ที่ 2 |
| 6. | นายภัฎศชลญ์ | แร่ทอง | ส.อบต.หมู่ที่ 2 |
| 7. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 8. | นายสมใจ | ศรีระษา | ส.อบต.หมู่ที่ 4 |
| 9. | นายขจร | แก้วสว่าง | ส.อบต.หมู่ที่ 5 |
| 10. | นายรัตตะภูมิ | คงยงค์ | ส.อบต.หมู่ที่ 6 |
| 11. | นายสัมพันธ์ | จีนประสม | ส.อบต.หมู่ที่ 6 |
| 12. | นายพรศักดิ์ | ภักดีสุวรรณ | ส.อบต.หมู่ที่ 7 |
| 13. | นายพรชัย | รัตนคช | ส.อบต.หมู่ที่ 7 |
| 14. | นายอภินันต์ | หนูริง | ส.อบต.หมู่ที่ 8 |
| 15. | นายวิชาญ | ทรัพย์พระอินทร์ | ส.อบต.หมู่ที่ 8 |
| 16. | นางสาวเสาวรัตน์ | ช่วยเกิด | ส.อบต.หมู่ที่ 9 |
| 17. | นายผล | กล้าปราบโจร | ส.อบต.หมู่ที่ 10 |
| 18. | นางสาวนงลักษณ์ | ตาดทอง | ส.อบต.หมู่ที่ 10 |
| 19. | นายสมยศ | รักษาแก้ว | ส.อบต.หมู่ที่ 11 |
| 20. | นายณรงค์ | อักษรไทย | ส.อบต.หมู่ที่ 11 |
| 21. | นางศรีสุดา | ชำนาญกิจ | ส.อบต.หมู่ที่ 13 |
| 22. | นายเดชภณ | แก้วคุ้มภัย | ส.อบต.หมู่ที่ 14 |
| 23. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายสมนึก | สมมาตร | ส.อบต.หมู่ที่ 4(ขาด) |
| 2. | นางสิรัญญา | สังข์การณ์ | ส.อบต.หมู่ที่ 5 (ลาป่วย) |
| 3. | นายสมพร | รัตนคช | ส.อบต.หมู่ที่ 9 (ขาด) |
| 4. | นายอภิชาติ | รัตนบุรี | ส.อบต.หมู่ที่ 12 (ลากิจ) |
| 5. | นายไพศาล | แก้วตาทิพย์ | ส.อบต.หมู่ที่ 12 (ขาด) |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายชัยพิภัทร | รัตนบุรี | นายก อบต. |
| 2. | นายบุญสิทธิ์ | ชอบทำกิจ | เลขานุการนายก อบต. |
| 3. | นางสุจิตรา | ป้านวัน | รองปลัด อบต. |
| 4. | นายปริญญา | ศรีระษา | นิติกร |
| 5. | นางอรอุษา | คงหอม | จนท.วิเคราะห์ฯ |
| 6. | นางจีรภรณ์ | คชพันธ์ | ผช.ธุรการ |

**เริ่มประชุม 13.30น.**

**เรื่องก่อนระเบียบวาระการประชุม**

เมื่อที่ประชุมพร้อมแล้วเลขานุการสภาอบต.นาไม้ไผ่กล่าวเรียนเชิญประธานสภาฯจุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่ สมัยวิสามัญ สมัยที่ 2/2560 โดยมีกำหนด 15 วัน นับตั้งแต่วันที่ 28 มิถุนายน ถึง วันที่ 12 กรกฎาคม2560 นั้น สำหรับวันนี้ก็มีวาระดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**1.1 เรื่องโครงการคลองสวยน้ำใส ไร้ผักตบชวา**

**ประธานสภาฯ** ขอเชิญท่านปลัด อบต.

**นายนพดล ไชยศร** สำหรับโครงการนี้ก็ได้จัดขึ้นเมื่อวาน สถานจัดก็คือหมู่ที่ 7 ซึ่งในการนี้ท่านนายอำเภอทุ่งสงได้มาเป็นประธานในพิธีซึ่งก็ได้รับความร่วมมือจากชาวบ้านและหัวหน้าส่วนราชการจากหลายๆที่และโครงการก็ผ่านลุล่วงไปด้วยดี

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 28 มิถุนายน 2560)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่

**ที่ประชุม** ให้มีการเพิ่มเติมในส่วนของวาระที่ 5 ที่มีการพิมพ์ตกหล่นในส่วนคำพูดของนายผล กล้าปราบโจร และ ส่วนที่นายอภินันต์ หนูริงได้สอบถามรายละเอียดการเบิกจ่ายงบกลาง

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่องพิจารณา (ร่าง) ข้อบัญญัติ “กิจการที่เป็นอันตรายต่อสุขภาพ ประจำปี 25….” วาระที่ 2 และ 3**

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ และท่านสมาชิกทุกท่าน ผมนายวิชาชาญ ชนูดหอม ส.อบต.หมู่ที่ 1ด้วยสภาองค์การบริหารส่วนตำบลนาไม้ไผ่ ได้เสนอ ผม และนายขจร แก้วสว่าง และนายเสริมศักดิ์ พฤกษพนม เป็นคณะกรรมการแปรญัตติ ซึ่งทั้งสองท่านได้คัดเลือกผมเป็นประธานกรรมการแปรญัตติ สภาองค์การบริหารส่วนตำบลนาไม้ไผ่ ได้กำหนดระยะเวลาพิจารณาคำแปรญัตติให้คณะกรรมการแปรญัตติ (ร่าง)ข้อบัญญัติองค์การบริหารส่วนตำบลนาไม้ไผ่ เรื่อง การควบคุมกิจการที่เป็นอันตรายต่อสุขภาพ พ.ศ. 2560 ตั้งแต่ วันที่ 5-7 มิถุนายน 2560 เพื่อนำเสนอต่อสภาองค์การบริหารส่วนตำบลนาไม้ไผ่ ในวันพุธที่ 12 กรกฎาคม 2560 เพื่อพิจารณาในวาระที่ 2 และวาระที่ 3 ต่อไปนั้น บัดนี้ คณะกรรมการแปรญัตติได้ดำเนินการประชุมพิจารณาแปรญัตติ (ร่าง) ข้อบัญญัติองค์การบริหารสวนตำบลนาไม้ไผ่ เรื่อง การควบคุมกิจการที่เป็นอันตรายต่อสุขภาพ พ.ศ. 2560 เสร็จสิ้นเรียบร้อย เมื่อวันอาทิตย์ที่ 9 มิถุนายน 2560 ซึ่งผลการพิจารณาแปรญัตติร่างข้อบัญญัติฯ ดังกล่าวนั้น ที่ประชุมมีมติเสียงข้างมาก ให้มีการแก้ไข บัญชีอัตรา ค่าธรรมเนียมต่อปี ข้อ 1 กิจการที่เกี่ยวกับการเลี้ยงสัตว์ และข้อที่ 4 กิจการเกี่ยวกับการเกษตร การล้าง การอบ การรม การสะสมยางดิบ รายละเอียดตามบัญชีอัตราค่าธรรมเนียมต่อปี และให้มีการเพิ่มเติมข้อความในข้อ 1 กิจการที่เกี่ยวกับการเลี้ยงสัตว์ เป็น กิจการที่เกี่ยวกับการเลี้ยงสัตว์เพื่อการค้า รวมถึงข้อ 1.2การเพาะเลี้ยงหรือค้าส่ง(2) สัตว์มีพิษ สัตว์ดุร้ายในที่นี้ให้รวมถึงสุนัขและแมวด้วยรวมถึงในหน้าที่ 14 ข้อ 8 กิจการเกี่ยวกับการบริการ ห้องเช่า ขนาด 11 – 20 ห้อง ที่ครั้งก่อนยังไม่ได้ใส่ค่าธรรมเนียมรายปีไว้ ซึ่งครั้งก็มีการตั้งค่าธรรมเนียมไว้ที่ 500 บาท จึงถือว่า ได้ผ่าน การพิจารณาของคณะกรรมการแปรญัตติเป็นที่เรียบร้อยแล้ว เห็นควรเรียนมาเพื่อโปรดทราบ และนำเสนอต่อสภาองค์การบริหารส่วนตำบลนาไม้ไผ่ เพื่อพิจารณาในวาระที่ 2 และวาระที่ 3 ต่อไป

**ประธานสภาฯ** ขอให้ท่านสมาชิกได้พิจารณาในวาระที่ 2 และ วาระที่ 3 ต่อไป

**ประธานสภาฯ** สมาชิกท่านใดไม่เห็นด้วยกับคณะกรรมการแปรญัตติโปรดยกมือขึ้นครับ/ไม่มีนะครับ

**ประธานสภาฯ** สมาชิกท่านใดเห็นด้วยกับคณะกรรมการแปรญัตติโปรดยกมือขึ้นครับ

**มติที่ประชุม** เห็นชอบ 20 เสียง

งดออกเสียง 2 คน

**ประธานสภาฯ** ต่อไปผมจะขอมติที่ประชุมสำหรับวาระที่ 3 สมาชิกท่านใดไม่เห็นชอบให้ตราเป็นข้อบัญญัติกิจการที่เป็นอันตรายต่อสุขภาพ พ.ศ. 2560โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบให้ตราเป็นข้อบัญญัติกิจการที่เป็นอันตรายต่อสุขภาพ พ.ศ. 2560 โปรดยกมือขึ้น

**มติที่ประชุม** เห็นชอบ 20 เสียง

งดออกเสียง 2 คน

**3.2 เรื่องขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2560 (เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 )**

**ประธานสภาฯ** ขอเชิญท่านนายกอบต.

**นายชัยพิภัทร รัตนบุรี** เรียนท่านประธานสภาฯ และเพื่อนสมาชิกทุกท่านองค์การบริหารส่วนตำบลนาไม้ไผ่มีความจำเป็นที่จะต้องขอโอนและเปลี่ยนแปลงคำชี้แจงงบประมาณรายจ่ายประจำปี งบประมาณ พ.ศ.2560 เพื่อเป็นค่าใช้จ่าย ดังนี้

**1.1 โอนงบประมาณรายจ่ายฯ เครื่องคอมพิวเตอร์ จำนวน 3 เครื่อง โอนเพิ่ม**แผนงานบริหารงานทั่วไปงานบริหารทั่วไปงบลงทุนค่าครุภัณฑ์ ครุภัณฑ์คอมพิวเตอร์ 1.เครื่องคอมพิวเตอร์ โอนเพิ่มเป็นเงิน 1,200 บาท

**โอนลด**แผนงานบริหารงานทั่วไปงานบริหารทั่วไปงบลงทุนค่าครุภัณฑ์ ครุภัณฑ์คอมพิวเตอร์ 2.เครื่องสำรองไฟฟ้าโอนลดเป็นเงิน 1,200บาท(หน้า 6)

**1.2 แก้ไขเปลี่ยนแปลงคำชี้แจงงบประมาณ เครื่องคอมพิวเตอร์ จำนวน 3 เครื่อง**

**ข้อความเดิม**ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมี รายละเอียดดังนี้

- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกน เสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จํานวน 1 หน่วย - หน่วยประมวลผลกลาง (CPU) มีหน่วยความจําแบบ Cache Memory ขนาดไม่น้อยกว่า 8 MB - มีหน่วยประมวลผลเพื่อแสดงภาพ โดยมี คุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยก จากแผงวงจรหลักที่มีหน่วยความจําขนาดไม่น้อยกว่า 1 GB หรือ 2) มีหน่วย ประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจําหลักในการแสดงภาพขนาดไม่น้อย กว่า 1 GB หรือ 3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่มี ความสามารถในการใช้หน่วยความจําหลักในการ แสดงภาพขนาดไม่น้อยกว่า 1 GB

- มีหน่วยความจําหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อย กว่า 2 TB จํานวน 1 หน่วย

- มี DVD-RW หรือดีกว่า จํานวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จํานวน ไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มี Contrast Ratio ไม่น้อยกว่า 600 : 1 และมี ขนาดไม่น้อยกว่า 18.5 นิ้ว จํานวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้ง งบประมาณตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจําปี พ.ศ. 2559 ของกระทรวงเทคโนโลยีสารสนเทศและการสื่อสาร

**ข้อความใหม่**ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดย มีรายละเอียดดังนี้  
 - มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกน เสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จำนวน 1 หน่วย

- หน่วยประมวลผลกลาง (CPU) มีหน่วยความจำแบบ Cache Memory ขนาดไม่ น้อยกว่า 8 MB 6 เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือ ดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มี หน่วยความจำขนาดไม่น้อยกว่า 1 GB หรือ

2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดง ภาพขนาดไม่น้อยกว่า 1 GB หรือ

3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่ มีความสามารถในการใช้หน่วยความจำหลักในการแสดงภาพขนาด ไม่น้อยกว่า 1 GB

- มีหน่วยความจำหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อย กว่า 2 TB หรือ ชนิด Solid State Drive ขนาดความจุไม่น้อยกว่า 240 GB จำนวน 1 หน่วย

- มีDVD-RW หรือดีกว่า จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มีContrast Ratio ไม่น้อยกว่า 600 : 1 และมี ขนาดไม่น้อย กว่า 19 นิ้ว จำนวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้ง งบประมาณเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560 ของกระทรวงดิจิทัลเพื่อเศรษฐกิจ และสังคม

**นายนพดล ไชยศร** ขออนุญาตอธิบายเพิ่มเติมว่าคอมพิวเตอร์เราจะตั้งกำหนดคุณสมบัติเองไม่ได้กระทรวง ไอซีที เป็นผู้กำหนดสเป็คให้เราแต่ตอนที่เรากำหนดไว้ในข้อบัญญัติฯ เราใช้สเป็คของ ปี 2559 ณ ตอนนี้กระทรวง ไอซีที กำหนดคุณสมบัติหรือคุณลักษณะใหม่ ซึ่งเป็นอำนาจของสภาที่จะอนุมัติให้แก้

**ประธานสภาฯ** สมาชิกท่านใดไม่เห็นชอบอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2560 (เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ) โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2560 (เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ) โปรดยกมือขึ้น

**มติที่ประชุม** เห็นชอบ 20 เสียง

งดออกเสียง 2 คน

**3.3 เรื่อง ขออนุมัติโอนไปตั้งจ่ายรายการใหม่ โครงการก่อสร้างถนนลาดยางแบบแอสฟัลติกส์ คอนกรีต สายตกวัดทุ่งส้าน ม. 5**

**ประธานสภาฯ** ขอเชิญท่านขจร แก้วสว่าง สมาชิกหมู่ที่ 5

**นายขจร แก้วสว่าง** เรียนท่านประธานสภาฯ ผมนายขจร แก้วสว่าง ส.อบต.หมู่ที่ 5 เมื่อก่อนตอนปี 59 ของเราจะเป็นการก่อสร้างระบบประปาโดยใช้แผงโซล่าเซลล์แต่เมื่อกลับไปพิจารณาดูแล้วก็เห็นว่าจะมีความยุ่งยากหลายอย่างในการดำเนินโครงการและก็ยังไม่มีประสิทธิภาพพอสมควรและพอดีมติที่ประชุมของหมู่บ้านก็ขอเปลี่ยนแปลงมาเป็นก่อสร้างถนนลาดยางสายตกวัดทุ่งส้านก็เลยต้องขอความเห็นใจจากเพื่อนสมาชิกในการเปลี่ยนแปลงโครงการในครั้งนี้

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯสำหรับรายละเอียดการโอนไปตั้งจ่ายรายการใหม่คือ โอนงบประมาณไปตั้งจ่ายรายการใหม่ โครงการก่อสร้างถนนลาดยางแบบแอสฟัลท์ติกคอนกรีตสายตกวัดทุ่งส้าน หมู่ที่ 5 : ผิวจราจรกว้าง 4.00 เมตร ยาว 193 เมตร หนา 0.03 หรือพื้นที่ผิวจราจรแบบแอสฟัลท์ติกคอนกรีต ไม่น้อยกว่า 772 ตารางเมตร พร้อมติดตั้งป้ายประชาสัมพันธ์โครงการ จำนวน 2 ป้าย

**โอนเพิ่ม**แผนงานเคหะและชุมชนงานไฟฟ้าถนนงบลงทุน ค่าที่ดินและ สิ่งก่อสร้างค่าก่อสร้างสิ่งสาธารณูปโภคโครงการก่อสร้างถนนลาดยางแบบแอส ฟัลท์ติกคอนกรีตสายตกวัดทุ่งส้านหมู่ที่ 5 โอนเพิ่มเป็นเงิน 359,000 บาท

**โอนลด**แผนงานเคหะและชุมชนงานไฟฟ้าถนนงบลงทุนค่าที่ดินและ สิ่งก่อสร้างค่าก่อสร้างสิ่งสาธารณูปโภค 05.โครงการติดตั้งแผงโซล่าเซลล์ ระบบประปาหมู่บ้านหมู่ที่ 5 โอนลดเป็นเงิน 359,000บาท(หน้า 19)

**ประธานสภาฯ** มีสมาชิกท่านใดต้องการจะสอบถามบ้างหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบอนุมัติโอนไปตั้งจ่ายรายการใหม่ โครงการก่อสร้างถนนลาดยางแบบแอสฟัลติกส์ คอนกรีต สายตกวัดทุ่งส้าน ม. 5โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบอนุมัติโอนไปตั้งจ่ายรายการใหม่ โครงการก่อสร้างถนนลาดยางแบบแอสฟัลติกส์ คอนกรีต สายตกวัดทุ่งส้าน ม. 5โปรดยกมือขึ้น

**มติที่ประชุม** เห็นชอบ 20 เสียง

งดออกเสียง 2 คน

**ระเบียบวาระที่ 4 เรื่องสืบเนื่อง (ถ้ามี)**

**4.1 เรื่อง...............................................................................**

**ระเบียบวาระที่ 5 เรื่องอื่นๆ**

**5.1 เรื่องเร่งรัดการจัดทำข้อบัญญัติงบประมาณรายจ่ายประจำปี พ.ศ. 2561**

**ประธานสภาฯ** ขอเชิญท่านปลัด อบต.

**นายนพดล ไชยศร** แต่ละหมู่บ้านไม่ทราบว่าหมู่บ้านไหนจะมีแก้บ้างหรือเปล่า หรือว่าจะเอาตามเดิมที่ได้มีการทำประชาคมไว้ เพราะเราจะต้องเสนอต่อสภาฯภายในวันที่ 15 สิงหาคม นี้ ก็อยากจะให้ทุกหมู่บ้านช่วยดูและตรวจสอบความถูกต้องเพื่อที่กองช่างได้ได้ลงพื้นที่สำรวจค่าใช้จ่าย

**ประธานสภาฯ** ขอเชิญท่านวิชาญ ทรัพย์พระอินทร์

**นายวิชาญ ทรัพย์พระอินทร์** เรียนท่านประธานสภาฯ ผมนายวิชาญ ทรัพย์พระอินทร์ ส.อบต.หมู่ที่ 8 ผมได้ส่งหนังสือขอซ่อมไฟฟ้ามานานมากแล้วไม่ทราบว่าตอนนี้พนักงานไปทำอยู่ที่ตรงจุดไหนของหมู่ไหน

**นายผล กล้าปราบโจร** เรียนท่านประธานสภาฯ ผมมีอยู่ 2 เรื่องที่จะขอให้ช่วยดำเนินการ คือ 1 เรื่องขอขยายเขตไฟฟ้า ประมาณ 3 หลังคาเรือน คือบ้านนายเจริญ รัตนบุรี และบ้านนายเหลี้ยม ช่วยเกิด และบ้านนายไพโรจน์ แก้วมีบุญ เพราะเอกสารสิทธิ์อยู่ที่ อบต.อยู่แล้วทั้งสำเนาทะเบียนบ้านและสำเนาบัตรประชาชน ขอให้ฝ่ายบริหารช่วยดูให้หน่อย ส่วนเรื่องที่ 2 คือ นายจรัสพร บัวทิพย์ เค้าได้เลี้ยงหมู และส่งกลิ่นเหม็นมากซึ่งแถวนั้นก็เป็นย่านชุมชนก็สร้างความเดือดร้อนให้แก่ชาวบ้านมาก อยากจะให้ฝ่ายบริหารได้ส่งเจ้าหน้าที่ลงไปตรวจดูด้วยและให้เขาแก้ไขใหม่ด้วย

**นายอนันต์ หนูริง** ผมขอเสริมเรื่องไฟฟ้าสาธารณะด้วยทุกหมู่บ้านที่ส่งเรื่องมาในการขอซ่อมไฟฟ้าสาธารณะก็ใช้เวลานานมากกว่าจะได้ซ่อม ไม่ทราบว่าติดอะไรอยู่ที่ไหนยังไง ทำไมถึงช้า เมื่อก่อนเราใช้บรรไดในการซ่อม แต่ตอนนี้เรามีรถกระเช้าไฟฟ้าแล้ว และอยากทราบว่าวันหนึ่งสามารถซ่อมได้กี่จุด

**นายนพดล ไชยศร** ตอนนี้ผมให้กองช่างเช็คคิวให้ว่าตอนนี้ถึงไหนแล้ว ที่ยังค้างอยู่มากหรือไม่

**นายสิทธิ์ชัย ทองเหลี่ยมนาค** ตอนนี้ถึงคิวของหมู่ที่ 4 และคิวต่อไปจะเป็นของหมู่ที่ 8

**นายขจร แก้วสว่าง** ผมว่าก็ต้องให้เวลาพนักงานบ้าง เพราะซ่อมไฟฟ้า ก็ 3 คนนี้เก็บโต๊ะ เต็นท์ เก้าอี้ ก็ 3 คนนี้ เค้าก็มีงานอื่นที่ต้องทำนอกเหนือจากงานซ่อมไฟฟ้า

**ที่ประชุม** รับทราบ

**ประธานสภาฯ** ประธานกล่าวปิดการประชุมเวลา 15.50 น.

(ลงชื่อ) ผู้ตรวจสอบบันทึกรายงานการประชุม

(นายนพดล ไชยศร)

เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

(นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม